Hoe nou gemaak met kabeldiewe | Vuurslag
Hoe nou gemaak met kabeldiewe	Oktober 28, 2009
‘n tydjie gelede het EVKOM ‘n advertensieveldtog op TV gehad oor die nadelige gevolge wat kabeldiefstal op ons samelewing het. Ekonomiese en huishoudelike aktiwiteite word lamgelê as ons nie elektrisiteit het nie.
Gister was een van daardie dae. Die kabeldiewe het Maandagnag so elfuur se kant kabels uit ‘n kraglyn tussen Schweizer Reneke en Wolmaransstad gesteel. Die twee dorpe was gister heeldag sonder krag. Die kragtoevoer kon eers gisteraand laat herstel word.
Soos verwag kon word was daar groot chaos. Mense kon nie was of kos kook nie. Besighede kon nie normaal funksioneer nie. Boere kon nie water pomp vir hulle vee, besproeiing en huishoudelike behoeftes nie.
Die regering het onlangs ‘n nuwe wet bekragtig wat die koop en verkoop van tweedehandse goedere strenger reguleer. Dit lyk egter of dit nie veel doen om die kabeldiewe en hulle kopers af te skrik nie. Gegewe die ongerief en skade wat hulle veroorsaak wonder ek sommer maar net of mens nie dalk ‘n erger straf vir hulle moet toedien nie. Like this:Like Loading...
Posted by Vuurslag
Filed in Algemeen
Tags: Elektrisiteit, Evkom, kabeldiewe, misdaad, ontwrigting	Comments Off on Hoe nou gemaak met kabeldiewe	« Van Casablanca tot die Kaap
Kring van die Spotters »
Die Annderster Joernaal
Herman Toerien se blok
Johan se posklip
So is dit
Uit my boeremag dagboek
Wordpress in Afrikaans